smcproject/ml-wiki-sentences huggingface dataset:
1636-1637 നും ഇടയിൽ ആർട്ടെമിസിയ ജെന്റിലെസ്കി ചിത്രീകരിച്ച ഒരു എണ്ണച്ചായാചിത്രമാണ് അഡോറേഷൻ ഓഫ് ദി മാഗി.
സെയിന്റ് ജാനുവാരിയസ് ഇൻ ദി ആംഫിതിയേറ്റർ അറ്റ് പോസുവോലി , സെയിന്റ്സ് പ്രോക്കുലസ് ആന്റ് നൈസിയ എന്നിവയോടൊപ്പം പോസുവോളി കത്തീഡ്രലിനായി പോസുവോളിയിലെ ബിഷപ്പ് മാർട്ടിൻ ഡി ലിയോൺ കോർഡെനാസാണ് ഈ ചിത്രം ചിത്രീകരണത്തിനായി നിയോഗിച്ചത്.
2014 മെയ് മാസത്തിൽ കത്തീഡ്രലിലെ യഥാർത്ഥ സ്ഥാനത്തേക്ക് മടങ്ങുന്നതിനുമുമ്പ് സംരക്ഷണത്തിനായി അമ്പത് വർഷത്തോളം ഈ ചിത്രം നേപ്പിൾസിലെ മ്യൂസിയോ ഡി സാൻ മാർട്ടിനോയിൽ ആയിരുന്നു.
ഗ്രന്ഥസൂചിക Angelo D'Ambrosio - Storia di Pozzuoli...
in pillole.
Edizione D. Conte, Pozzuoli, 1959 അവലംബം
അഡോറേഷൻ ഓഫ് ദി മാഗി (ജെന്റൈൽ ഡാ ഫാബ്രിയാനോ) ഇംഗ്ലീഷ് വിലാസം https://ml.wikipedia.org/wiki/Adoration_of_the_Magi_(Gentile_da_Fabriano)
ഇറ്റാലിയൻ ചിത്രകാരനായ ജെന്റൈൽ ഡാ ഫാബ്രിയാനോ വരച്ച ചിത്രമാണ് ദി അഡോറേഷൻ ഓഫ് ദി മാഗി.
ഇറ്റലിയിലെ ഫ്ലോറൻസിലെ ഉഫിസി ഗാലറിയിൽ പ്രദർശിപ്പിച്ചിരിക്കുന്ന ഈ ചിത്രത്തെ അദ്ദേഹത്തിന്റെ ഏറ്റവും മികച്ച രചനയായി കണക്കാക്കുന്നു.
കൂടാതെ " അന്താരാഷ്ട്ര ഗോതിക് ചിത്രകലയുടെ മൂർദ്ധന്യത്തിലെത്തിയ ചിത്രം" എന്നും വിശേഷിപ്പിക്കപ്പെടുന്നു.
1420-ൽ കലാകാരന്റെ നഗരത്തിലെ വരവിനോടനുബന്ധിച്ച് ഫ്ലോറൻ‌ടൈൻ സാക്ഷരനും കലയുടെ രക്ഷാധികാരിയുമായ പല്ല സ്ട്രോസി ഈ ചിത്രം വരയ്ക്കാനായി നിയോഗിച്ചു.
ബലിപീഠത്തിന് 300 ഫ്ലോറിൻ അല്ലെങ്കിൽ വിദഗ്ദ്ധനായ തൊഴിലാളിയുടെ വാർഷിക ശമ്പളത്തിന്റെ ആറിരട്ടിയാണ് പല്ല നൽകിയത്.
ബാൽഡ്‌വിൻ പറയുന്നതനുസരിച്ച്, പല്ല സ്ട്രോസിയും പിതാവ് ഒനോഫ്രിയോയും പെയിന്റിംഗിൽ പ്രത്യക്ഷപ്പെടുന്നു.
പെയിന്റിംഗിന്റെ മുൻ‌നിരയിൽ ചുവന്ന തൊപ്പി ധരിച്ച ആളായി പല്ലയും ഏറ്റവും പ്രായം കുറഞ്ഞ രാജാവിന് പിന്നിൽ സ്ഥിതിചെയ്യുന്ന ഫാൽക്കൺ പരിശീലകനായി ഒനോഫ്രിയോയും കാണാം.
മറ്റ് അഭിപ്രായമനുസരിച്ച്, ഫാൽക്കൺ പരിശീലകനെയും പല്ല സ്ട്രോസിയെയും മൂത്തമകൻ ലോറൻസോയ്‌ക്കൊപ്പം വലതുവശത്ത് ചിത്രീകരിക്കുന്നു.
1423-ൽ പൂർത്തിയാക്കിയ ഈ ചിത്രം സാന്താ ട്രിനിറ്റ പള്ളിയുടെ പുതിയ ചാപ്പലിൽ സ്ഥാപിച്ചു.
ഈ വർഷങ്ങളിൽ ലോറെൻസോ ഗിബർട്ടിയാണ് ചിത്രം പൂർത്തിയാക്കിയത്.
Detail Scene of the Nativity in the predella.
Scene of Flight into Egypt in the predella.
ഫ്ലോറൻസിൽ അദ്ദേഹത്തിന് അറിയാവുന്ന നവോത്ഥാന പുതുമകളോടൊപ്പം, ജെന്റൈലിന്റെ  കലയെക്കുറിച്ചുള്ള അന്താരാഷ്ട്ര, സിയനീസ് സ്കൂളുകളുടെ സ്വാധീനം ചിത്രത്തിൽ കാണിക്കുന്നു.
മുകളിൽ ഇടത് മൂലയിൽ നിന്ന്(യാത്രയും ബെത്‌ലഹേമിലേക്കുള്ള പ്രവേശനവും) ആരംഭിച്ച് ഘടികാരദിശയിൽ തുടരുന്ന നിരവധി രംഗങ്ങളിൽ മാഗിയുടെ മൂന്ന് പാത പാനൽ ചിത്രീകരിക്കുന്നു.
കന്യാമറിയവും നവജാതശിശുവുമായുള്ള വലിയ കൂടിക്കാഴ്ച വരെ ചിത്രത്തിന്റെ ഏറ്റവും താഴ്ന്ന ഭാഗം ഉൾക്കൊള്ളുന്നു.
എല്ലാ രൂപങ്ങളും ഗംഭീരമായ നവോത്ഥാന വസ്ത്രങ്ങൾ, യഥാർത്ഥ സ്വർണ്ണം കൊണ്ട് അലങ്കരിച്ച ബ്രോക്കേഡുകൾ, പാനലിൽ ചേർത്തിട്ടുള്ള വിലയേറിയ കല്ലുകൾ എന്നിവ കൊണ്ട് അലങ്കരിച്ചിരിക്കുന്നു.
പുള്ളിപ്പുലി , ഡ്രോമെഡറി , ചില കുരങ്ങുകൾ, സിംഹം , അതിമനോഹരമായ കുതിരകൾ , ഒരു വേട്ടനായ തുടങ്ങിയ മൃഗങ്ങളിലും ജെന്റൈലിന്റെ  പ്രത്യേക ശ്രദ്ധ പ്രകടമാണ്.
ക്രൈസ്റ്റ് ബ്ലെസ്സിംഗിനെയും(മധ്യഭാഗത്ത്) മംഗളവാർത്തയും (ഇടതുവശത്ത് പ്രധാന ദൂതൻ ഗബ്രിയേലും വലതുവശത്ത് മഡോണയും) ചിത്രീകരിക്കുന്ന ടോണ്ടോകളുള്ള മൂന്ന് കസ്പ്സ് സ്വഭാവമുള്ള ഒരു കലാസൃഷ്ടി കൂടിയാണ് ഫ്രെയിം.
പ്രെഡെല്ലയിൽ യേശുവിന്റെ കുട്ടിക്കാലത്തെ രംഗങ്ങളുള്ള മൂന്ന് ചതുരാകൃതിയിലുള്ള പെയിന്റിംഗുകളുണ്ട്: നേറ്റിവിറ്റി , ഫ്ലൈറ്റ് ഇൻ ടു ഈജിപ്ത് , പ്രെസെന്റേഷൻ അറ്റ് ദി ടെമ്പിൾ (രണ്ടാമത്തേത് ഒരു പകർപ്പ്, യഥാർത്ഥച്ചിത്രം പാരീസിലെ ലൂവ്രെയിൽ കാണാം).
അവലംബം പുറംകണ്ണികൾ Adorazione dei Magi by Gentile da Fabriano എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://www.slideshare.net/valdesjm/u4-romanesque-2893691?next_slideshow=2 Laetitiana Educational Video explaining the painting: https://www.youtube.com/watch?v=HccA2Hobzvk
അഡോറേഷൻ ഓഫ് ദി മാഗി (ബോട്ടിസെല്ലി, 1475) ഇംഗ്ലീഷ് വിലാസം https://ml.wikipedia.org/wiki/Adoration_of_the_Magi_(Botticelli,_1475)
1475 അല്ലെങ്കിൽ 1476 കാലഘട്ടത്തിൽ ഇറ്റാലിയൻ നവോത്ഥാന മാസ്റ്റർ സാന്ദ്രോ ബോട്ടിസെല്ലി അദ്ദേഹത്തിന്റെ കരിയറിന്റെ തുടക്കത്തിൽ വരച്ച ചിത്രമാണ് ദി അഡോറേഷൻ ഓഫ് ദി മാഗി.
ദി അഡോറേഷൻ ഓഫ് മാഗിയുടെ ഏഴ് പതിപ്പുകളെങ്കിലും വരയ്ക്കാൻ ബോട്ടിസെല്ലിയെ നിയോഗിച്ചിരുന്നു.
സാന്താ മരിയ നോവല്ലയിലെ ശവസംസ്കാര ചാപ്പലിനായി ഗാസ്പെയർ ഡി സനോബി ഡെൽ ലാമയാണ് ഈ പതിപ്പ് ചിത്രീകരണത്തിനായി നിയോഗിച്ചത്.
അവലംബം കൂടുതൽ വായനയ്ക്ക് Page at artonline.it (in Italian) {{ cite web }} :  CS1 maint: bot: original URL status unknown ( link )
അസ്മാ അബുല്യാസിയഡ് ഇംഗ്ലീഷ് വിലാസം https://ml.wikipedia.org/wiki/Asmaa_Abulyazeid
ഈജിപ്ഷ്യൻ നടിയും ഗായികയുമാണ് അസ്മാ അബുല്യാസിയഡ് (അറബിക്: أسماء).
ഫൈൻ ആർട്സ് ഫാക്കൽറ്റിയിൽ പഠിച്ച അവർ തുടക്കത്തിൽ ഹാനാഗർ തിയേറ്ററിൽ പ്രദർശിപ്പിച്ച നിരവധി നാടകവേദികളിൽ പങ്കെടുക്കുകയും 2016-ലെ മികച്ച തിയറ്റർ ഷോയ്ക്കുള്ള ഷെയ്ഖ് സുൽത്താൻ അൽ കാസിമി അവാർഡിനായി മത്സരിക്കുകയും ചെയ്തു.
2016-ൽ "ദിസ് ഈവനിംഗ്" എന്ന ടിവി പരമ്പരയിലെ "ടോക" എന്ന കഥാപാത്രത്തെ അഭിനയിച്ചതിലൂടെ അവർ ജനശ്രദ്ധ ആകർഷിച്ചു.
കൂടാതെ നിരവധി പരമ്പരകളിലും സിനിമകളിലും പങ്കെടുക്കുകയും "ബഹ്ജ" ബാൻഡിൽ പങ്കെടുക്കുകയും നിരവധി സംഗീതകച്ചേരികളിൽ നിരവധി ആത്മഭാഷണങ്ങൾ അവതരിപ്പിക്കുകയും ചെയ്തു.
കെയ്‌റോയിൽ നിന്നുള്ള പിതാവിനും ഷാർക്കിയയിൽ നിന്നുള്ള അമ്മയ്ക്കും അസ്മാ ഈജിപ്തിലെ കെയ്‌റോയിൽ ജനിച്ചു.
അസ്മയ്ക്ക് ചെറുപ്പം മുതൽ അഭിനയം ഇഷ്ടമായിരുന്നു.
തിയേറ്റർ ഇല്ലാത്തതിനാൽ സ്‌കൂളിൽ അഭിനയിക്കാൻ കഴിഞ്ഞിരുന്നില്ല.
പക്ഷേ കോളേജിൽ ലഭ്യമായതിനാൽ അവർ ഒന്നാം വർഷം മുതൽ അറ്റ്ലിയർ തിയേറ്ററിൽ ചേർന്നു.
തിയേറ്റർ അറ്റ്ലിയറിൽ സംവിധായകൻ ഷാഡി ഡാലിയുടെ കീഴിൽ അവർ പരിശീലനം നേടി.
കൂടാതെ ധാരാളം നാടകങ്ങളിൽ പങ്കെടുക്കുകയും അതിൽ ഏറ്റവും പുതിയത് "മാജിക് മിക്സ് ഓഫ് ഹാപ്പിനെസ്" ആയിരുന്നു.
ഈ നാടകം അറബ് തിയറ്റർ ഫെസ്റ്റിവലിൽ 2016 ലെ മികച്ച അറബ് നാടക പ്രദർശനത്തിനുള്ള "ഷെയ്ഖ് സുൽത്താൻ അൽ കാസിമി അവാർഡിനു" വേണ്ടി മത്സരിച്ചിരുന്നു.
കോളേജിലെ ആദ്യ സെമസ്റ്ററിൽ "ലൈഫ് ഈസ് ബ്യൂട്ടിഫുൾ ഇൻ ഫൈൻ ആർട്സ്" എന്ന പേരിൽ ടീമിന്റെ അവതരണമായിരുന്നു അവരുടെ ആദ്യ നാടക അഭിനയം.
അതേ വർഷം രണ്ടാം സെമസ്റ്ററിൽ ബയൂമി ഫൗഡ് എന്ന കലാകാരൻ സംവിധാനം ചെയ്ത "അന്റാർ സ്റ്റേബിളിൽ" "അറ്റ്ലിയർ" സ്റ്റേജിൽ അഭിനയിച്ചു.
2014-ൽ മറിയം അൽ അഹ്മദിയുടെ "ഐ ലവ്ഡ്" എന്ന പരമ്പരയിൽ പങ്കെടുത്തു.
പക്ഷേ നിരവധി രംഗങ്ങളുള്ള ഒരു ചെറിയ വേഷമായിരുന്നു അത്.
തമേർ മൊഹ്‌സെൻ സംവിധാനം ചെയ്ത ദിസ് ഈവനിംഗിൽ "ടോക" യുടെ വേഷം അവതരിപ്പിക്കാൻ നിർമ്മാതാവ് അഹമ്മദ് മേധത് സാദെക്കാണ് അവരെ നാമനിർദേശം ചെയ്തത്.
"മെലോഡ്രാമ" എന്ന നാടകം 2013-ൽ "ഹബാൻ" എന്ന പേരിൽ അബുല്യാസിദ് സംവിധാനം ചെയ്തു.
അതുപോലെ തന്നെ "ഡ്രീം പ്ലാസ്റ്റിക്" എന്ന നാടകത്തിൽ സംവിധായകൻ ഷാഡി ഡാലിയെ സംവിധാനം ചെയ്യാൻ സഹായിക്കുകയും അതിൽ ഒരു വേഷം അവതരിപ്പിക്കുകയും ചെയ്തു.
"മെയ്ഡ് ഇൻ ചൈന", ദി റെവലൂഷൻ ഓഫ് ദി ഡെഡ് എന്നിവയിലും അവർ അഭിനയിച്ചിരുന്നു.
അവാർഡുകൾ ഏലിയ ഷോർട്ട് ഫിലിം ഫെസ്റ്റിവൽ 2019 ലെ മികച്ച നടി.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അസ്മാ അബുല്യാസിയഡ് അസ്മാ അബുല്യാസിയഡ് ഫേസ്‌ബുക്കിൽ
അസ്മിയ ത്വരീഖത്ത് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
Some or all of this article's listed sources may not be reliable .
Please help this article by looking for better, more reliable sources, or by checking whether the references meet the criteria for reliable sources.
Unreliable citations may be challenged or deleted.
( ജൂലൈ 2019 )
സൂഫി മാർഗ്ഗമായ ശാദുലിയ്യ സരണിയുടെ ഉപവിഭാഗമാണ് അസ്മിയ ത്വരീഖത്ത്.
ആധുനിക ഈജിപ്തിൽ ജീവിച്ചിരുന്ന സൂഫിയും, മത പണ്ഡിതനും, വിപ്ലവകാരിയുമാണ് മുഹമ്മദ് മഹ്ദി അബുൽ അസീം .
ബ്രിട്ടീഷ് അധിനിവേശത്തിനെതിരെ പടനയിച്ച ഈ വിപ്ലവകാരി ശാദുലി സൂഫി മാർഗ്ഗത്തിലെ പ്രശസ്തനായ സന്യാസിയായിരുന്നു.
ഇദ്ദേഹത്തിൻറെ അനുയായികൾ പിൽകാലത്ത് അസ്മിയ അൽ ശാദുലി എന്നറിയപ്പെട്ടു.
അസ്മ ബിൻത് ഉമൈസ്
പ്രവാചകൻ മുഹമ്മദ് നബിയുടെ കൂട്ടുകാരനും ഇസ്ലാമിലെ ആദ്യ ഖലീഫയുമായ അബൂബക്കറിൻറെ ഭാര്യയായിരുന്നു അസ്മ ബിൻത് ഉമൈസ്.
( അറബി : أسماء بنت عميس ‬ ) കുടുംബം
പരദേശത്തുനിന്ന് വന്ന് താമസിച്ച കത്താം ഗോത്രത്തിലെ ഉമൈസ് ഇബിൻ മആദിൻറെയും ഹിംയാർ ഗോത്രത്തിലെ ഹിന്ദ് ബിൻത് ഔഫിൻറെയും മകളായിട്ടാണ് ജനനം.
അസ്മാ ഖാൻ
ഇന്ത്യൻ വംശജയായ ബ്രിട്ടീഷ് പാചക വിദഗ്ദയാണ് അസ്മാ ഖാൻ (ജനനം: ജൂലൈ 1969).
പാചക രംഗത്ത് വലിയ നേട്ടങ്ങൾ സ്വന്തമാക്കിയ ഇവർ ലണ്ടൻ കോവന്റ് ഗാർഡനിലെ ഡാർജിലിങ് എക്സ്പ്രെസ്സ് റെസ്റ്റോറന്റ് ഉടമ കൂടിയാണ്.
ഷെഫ്സ് ടേബിൾ സീരീസിൽ പങ്കെടുത്തിരുന്നു.
2019 ജൂണിൽ ബിസിനസ് ഇൻസൈഡർ അവരുടെ 100 കൂളെസ്റ്റ് പീപ്പിൾ ഇൻ ഫുഡ് ആൻഡ് ഡ്രിങ്ക്സ് റാങ്കിങ്ങിൽ ഒന്നാം സ്ഥാനം അസ്മാ ഖാന് സമ്മാനിച്ചു.
അസ്മാസ് ഇന്ത്യൻ കിച്ചൻ എന്ന പാചക കൃതി ഇവരുടേതാണ്.
1969 ജൂലൈയിൽ ജനിച്ച അസ്മാ ഖാൻ കൊൽക്കത്തയിലാണ് വളർന്നത്.
മൂത്ത സഹോദരിക്ക് ശേഷം രണ്ടാമത്തെ പെൺകുട്ടിയായാണ് അസ്മാ ഖാൻ ജനിക്കുന്നത്.
രണ്ടാമതും പെൺകുട്ടിയായതിൽ നിരാശപ്പെട്ട കുടുംബത്തിന് , പക്ഷെ മൂന്നാമതായി ഒരു ആൺകുട്ടി ജനിച്ചതോടെ സമാധാനമായി .
ഉത്തർപ്രദേശിൽ നിന്നുള്ള രജ്പുത് വംശജനായിരുന്നു പിതാവ് .
മാതാവ് പശ്ചിമബംഗാളിൽ നിന്നുള്ളവരായിരുന്നു.
1970 കളിലും 1980 കളിലും കാറ്ററിങ് ബിസിനസ് നടത്തുകയായിരുന്നു മാതാവ് .
"തന്നോടും സഹോദരങ്ങളോടും മാതാപിതാക്കൾ തുല്യമായി പെരുമാറിയിരുന്നുവെന്ന്" എന്ന് അസ്മാ ഖാൻ പറയുന്നു.
പിതാവും പിതാമഹനും തൊഴിലാളികളെ ഏകോപിപ്പിക്കാൻ പ്രവർത്തിച്ചിരുന്നു എന്ന് അസ്മാ ഖാൻ പറയുന്നുണ്ട് .
കൽക്കത്തയിലെ വിദ്യാഭ്യാസ ശേഷം വിവാഹിതയായ അസ്മാ ഖാൻ, ഭർത്താവിനൊപ്പം  1991-ൽ കേംബ്രിഡ്ജിലേക്ക് പോയി .
അതോടെ താൻ ഇതുവരെ കഴിച്ചിരുന്ന വിഭവങ്ങൾ ലഭ്യമല്ലാതായി .
പാചകം വശമില്ലാതിരുന്ന അസ്മാ ഖാൻ കേംബ്രിഡ്ജിലുണ്ടായിരുന്ന തന്റെ അമ്മായിയിൽ നിന്ന് അത് പഠിക്കാൻ തുടങ്ങി .
അമ്മായിയുടെ മരണശേഷം ഏതാനും മാസത്തിന് ഇന്ത്യയിലേക്ക് മടങ്ങിയ അസ്മാ ഖാൻ, മാതാവിൽ നിന്നും പാചകവിദ്യകൾ സ്വായത്തമാക്കി .
1996-ൽ ലണ്ടനിലെത്തിയ അസ്മാ ഖാൻ കിങ്സ് കോളേജിൽ നിയമ പഠനം ആരംഭിച്ചു.
2012-ൽ ബ്രിട്ടീഷ് ഭരണഘടനാ നിയമത്തിൽ പിഎച്ച്ഡി നേടി .
പിഎച്ച്ഡി നേടിയ ശേഷം, അസ്മാ ഖാൻ പന്ത്രണ്ട് വ്യക്തികൾക്കുള്ള സായാഹ്ന ഭക്ഷണം നൽകിക്കൊണ്ട് വീട്ടിൽ തന്നെ തന്റെ ആദ്യ സംരംഭം ആരംഭിച്ചു .
വിവേക് സിംഗ് ഇത്തരമൊരു ക്ലബ്ബിൽ പങ്കെടുത്ത വിവേക് സിങ് തന്റെ ദ സിന്നമൺ ക്ലബ് റെസ്റ്റോറന്റിൽ പോപ്-അപ് നടത്താനായി അസ്മാ ഖാനെ ക്ഷണിച്ചു .
12 ആളുകൾക്കായി ആരംഭിച്ച സപ്പർ ക്ലബ് വികസിച്ച് 45 ആളുകളിൽ എത്തിയതോടെ 2015-ൽ വീട്ടിൽ നിന്നും സൺ ആൻഡ് 13 കാന്റൺസ് എന്ന സ്ഥലത്തേക്ക് മാറ്റുകയും ഉച്ചഭക്ഷണം കൂടി വിളമ്പാൻ ആരംഭിക്കുകയും ചെയ്തു .
ഫെയ് മാഷ്‌ലർ എന്ന പത്രപ്രവർത്തകയുടെ അവലോകനം സ്ഥാപനത്തെ കുറിച്ച് പുറത്ത് വന്നതോടെ സ്ഥാപനത്തിന്റെ ജനകീയത വർദ്ധിച്ചു .
യഥാർത്ഥ ഡാർജിലിംഗ് എക്സ്പ്രസിന്റെ ഉൾവശം
ഭർത്താവിന്റെ സഹായത്തോടെ സോഹോയിൽ 56 ഇരിപ്പിടങ്ങളോടെ തന്റെ ഡാർജിലിങ് എക്സ്പ്രെസ്സ് എന്ന റെസ്റ്റോറന്റ് ആരംഭിച്ചു .
ഇന്ത്യൻ രജപുത്, ബംഗാളി ശൈലികളിലുള്ള വീട്ടുപാചകരീതികളായിരുന്നു ഇതിന്റെ സവിശേഷത .
ചെറുപ്പത്തിൽ താൻ സഞ്ചരിച്ചിരുന്ന തീവണ്ടിയുടെ പേരാണ് സ്ഥാപനത്തിനായി തീരുമാനിച്ചത് .
ആദ്യത്തിൽ പാർട്ട്ടൈം ജോലിക്കാരായിരുന്നു സ്ഥാപനത്തിൽ കൂടുതായി ഉണ്ടായിരുന്നത്.
പതുക്കെ മറ്റു ജോലികൾ ഉപേക്ഷിച്ച് ജീവനക്കാർ മുഴുവൻ സമയവും സ്ഥാപനത്തിനായി നീക്കിവെച്ചു തുടങ്ങി .
തന്നെ പോലെയുള്ള രണ്ടാമത്തെ പെൺകുട്ടികൾക്ക് സ്ഥാപനത്തിലെ ജോലിക്ക് അവർ മുൻഗണന നൽകി വന്നു .
ഡാർജിലിങ് എക്സ്പ്രെസ് വലിയ ഖ്യാതി നേടി.
സ്മാഷ് ഹിറ്റ് എന്നാണ് ഫുഡ് ആൻഡ് വൈൻ മാഗസിൻ ഇതിനെ വിശേഷിപ്പിച്ചത് .
ഒരു ഷോർട്ട് ഡോക്യുമെന്ററിയിൽ ബിബിസി അസ്മാ ഖാനെ അവതരിപ്പിച്ചിരുന്നു .
അസ്മാറ ഇംഗ്ലീഷ് വിലാസം https://ml.wikipedia.org/wiki/Asmara ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എറിട്രിയയുടെ തലസ്ഥാനമാണ് അസ്മാറ .
സമുദ്രനിരപ്പിൽ നിന്ന് 2,400 മീറ്റർ ഉയരത്തിൽ സ്ഥിതി ചെയ്യുന്ന ഈ നഗരത്തിലെ ജനസംഖ്യ 579,000 ആണ്.
വസ്ത്രം‍, സംസ്കരിച്ച മാംസം , ബിയർ , ഷൂ , സെറാമിക് തുടങ്ങിയവയാണ് ഇവിടുത്തെ പ്രധാന വ്യാവസായിക ഉത്പന്നങ്ങൾ.
എത്യോപ്യയിലെ യൊഹാനസ് നാലാമൻ ചക്രവർത്തിയുടെ കീഴിൽ നാല് ഗ്രാമങ്ങളുള്ള ഒരു പ്രാദേസിക കേന്ദ്രമായി ആരംഭിച്ച അസ്മാറ, ബെനിറ്റോ മുസോളിനിയുടെ പരാജയപ്പെട്ട രണ്ടാം റോമാ സാമ്രാജ്യത്തിലെ "ചെറു റോമായും", എത്യോപ്യയിലെ ഹെയ്ൽ സെലസ്സി ഒന്നാമൻ ചക്രവർത്തിയുടെ കീഴിൽ ഒരു പ്രവിശ്യാ തലസ്ഥാനമഅയും, ഒടുവിൽ എറിട്രിയയുടെ തലസ്ഥാനമായും മാറി.
അസ്റ്ററോസോവ ഇംഗ്ലീഷ് വിലാസം https://ml.wikipedia.org/wiki/Asterozoa
നക്ഷത്രാകാരമുള്ള നട്ടെല്ലില്ലാത്ത ജീവികളടങ്ങുന്ന എക്കൈനൊഡെർമാറ്റകളുടെ ഒരു ഉപഫൈലമാണ് അസ്റ്ററോസോവ .
ഇതിൽ ഉൾപെടുന്ന ഒരു ജീവിയാണ് നക്ഷത്രമത്സ്യം .
അവലംബം ↑ Asterozoa World Register of Marine Species.
Retrieved 2011-09-29.
അസ്റ്ററ്റോതിലാപിയ ഇംഗ്ലീഷ് വിലാസം https://ml.wikipedia.org/wiki/Astatotilapia
വടക്കുകിഴക്കൻ ആഫ്രിക്ക , പടിഞ്ഞാറൻ ഏഷ്യ എന്നിവിടങ്ങളിൽ കാണപ്പെടുന്ന സിക്ലിഡി കുടുംബത്തിലെ മത്സ്യങ്ങളുടെ ഒരു ജീനസ് ആണ് അസ്റ്ററ്റോതിലാപിയ.
ഈ ജനുസ്സിലും ഹാപ്ലോക്രോമിസിലുമായി സിക്ലിഡുകളുടെ നിരവധി സ്പീഷീസുകളെ മാറ്റി സ്ഥാപിച്ചിരുന്നു.
സമീപ വർഷങ്ങളിൽ ചില അഭിപ്രായസമന്വയങ്ങൾ ഉണ്ടായെങ്കിലും അവയുടെ ജീനസുകളുടെ പരസ്പര വിനിമയം ഇപ്പോഴും തുടരുന്നു.
There are currently 10 recognized species in this genus: Astatotilapia bloyeti ( Sauvage , 1883) (Bloyet's haplo) Astatotilapia burtoni ( Günther , 1894) Astatotilapia calliptera ( Günther , 1894) (Eastern happy) Astatotilapia desfontainii ( Lacépède , 1802) Astatotilapia flaviijosephi ( Lortet , 1883) Astatotilapia paludinosa Greenwood , 1980 Astatotilapia stappersii ( Poll , 1943) Astatotilapia swynnertoni ( Boulenger , 1907) Astatotilapia tchadensis Trape , 2016 Astatotilapia tweddlei P. B. N. Jackson , 1985
There are a few possibly undescribed species in the genus, such as: Astatotilapia sp. 'dwarf bigeye scraper' Astatotilapia sp. 'shovelmouth' Names brought to synonymy Astatotilapia elegans (Trewavas, 1933), a synonym for Haplochromis elegans അവലംബം കവാടം: ജീവശാസ്ത്രം
അസ്മ മഹ്ഫൂസ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Asmaa_Mahfouz
അസ്മ മെഹ്ഫൂസ്.
Asmaa Mahfouz ( അറബി : أسماء محفوظ ‬ , pronounced [ʔæsˈmæːʔ mɑħˈfuːz, ˈʔæsmæ- ] ,ജനനം 1985 ഫെബ്രുവരി 1.
2011 ലെ ഈജിപ്ഷ്യൻ വിപ്ലവത്തിനു തീ പകർന്ന യുവതി.
April 6 Youth Movement എന്ന പ്രസ്ഥാനത്തിന്റെ സ്ഥാപകരിലൊരാൾ.
ഇന്റർനെറ്റിന്റെയും സോഷ്യൽ നെറ്റ് വർക്കുകളുടെയും സഹായത്തോടെയായിരുന്നു ഈജിപ്തിലെ തഹരീർ സ്ക്വയറിലെ വിപ്ലവം പൊട്ടിപ്പുറപ്പെട്ടത്.
ഇന്റർനെറ്റിലൂടെയുള്ള പ്രചാരണങ്ങൾക്ക് മുൻപന്തിയിള നിന്നിരുന്ന വനിതയായിരുന്നു ഇവർ.2008 ഏപ്രിൽ 6 നു ഈജിപ്തിൽ നടന്ന പൊതുപണിമുടക്കിനെ പിന്തുണച്ചുകൊാണു അസ്മ ഇന്റർനെറ്റ് ആക്റ്റിവിസത്തിലേക്കും രാഷ്ട്രീയ പ്രവർത്തനങ്ങളിലേക്കും കടന്നുവരുന്നത്.
2011 ജനുവരി 25 ൽ ആരംഭിച്ച കലാപത്ത്‌നു തുടക്കമായത് അസ്മയും കൂട്ടാളികളും തഹ്രീർ ചത്വരത്തിൽ ചെന്ന് പ്രതിഷേധിക്കാൻ തീരുമാനിച്ചതോടെയാണു.
പ്രധാനപ്പെട്ട കേന്ദ്രങ്ങളിൽ അവർ ലഘുലേഖകൾ അടിച്ചു വിതരണം ചെയ്തിരുന്നു.
എന്നാൽ ചത്വരത്തിൽ കയറാൻ അവരെ പട്ടാളം അനുവദിച്ചില്ല.
ഇതു അസ്മയെ ചിന്തിപ്പിചു.
സ്വന്തം ശബ്ദത്തിലും രൂപത്തിലും അവർ ഒരു വീഡിയോ ചിത്രം നിർമ്മിച്ചു.
ജനുവരി 25 നു തഹ്രീർ ചത്വരത്തിൽ പ്രതിഷേധം സംഘടിപ്പിക്കുന്നതിനുള്ള ആഹ്വാനമായിരുന്നു ആ വീഡിയോയിലൂടെ നൽകിയതു.
ജനുവരി 25 നു തന്റെ അന്തസ്സും അവകാശങ്ങളും പ്രതിരോധിക്കുന്ന ഒരു ഈജിപ്ഷ്യൻ പെൺകുട്ടിയായിരിക്കും താൻ എന്ന് ആ വീഡിയോയിൽ അസ്മ വ്യക്തമാക്കി.
ഈ രാജ്യത്തെപ്പറ്റി ആകുലപ്പെടുന്നവരെല്ലാം എനിക്കൊപ്പം തഹ്രീർ ചത്വരത്തിൽ വരിക.
അസ്മ ആ വീഡിയോ ഫേസ് ബുക്കിലൂടെ പ്രക്ഷേപണം ചെയ്തു.
അത് വെബ് സൈറ്റുകളിലൂടെയും മൊബൈൽ ഫോണുകളിലൂടെയും വളരെ വേഗം പ്രചരിച്ചു.
തുടർന്ന് ജനുവരി 25 ന്റെ പൊതുജനമുന്നേറ്റം ആരംഭിച്ചു.
ചത്വരത്തിൽ എത്തിയ അസ്മയെ പ്രതിഷേധക്കാർ തിരിച്ചറിഞ്ഞു.
``നിങ്ങളെല്ലെ ആ വീഡിയോയിൽ ഉായിരുന്നത്?
ഞങ്ങൾ തെരുവിലേക്ക് വന്നത് നിങ്ങൾ കാരണമാണു.
നിങ്ങൾ വീഡിയോയിൽ പറഞ്ഞത് ഞങ്ങളെ വലുതായി ചലിപ്പിച്ചു.
അതു കൊണ്ടാണ്  ഞങ്ങൾ വന്നതു.
അസ്മ എന്ന യുവതിയുടെ പ്രസക്തി എന്നത് വെറും ഇന്റർനെറ്റ് ആക്റ്റിവിസം മാത്രമായിരുന്നില്ല.
അവർ വിപ്ലവത്തിനു ആഹ്വാനം ചെയ്തതിനൊപ്പം അതിലെക്കു പ്രത്യക്ഷമായി സധൈര്യം ഇറങ്ങിചെല്ലുകയും ചെയ്തു.
ഒരു രാജ്യത്തിന്റെ യഥാർഥസമ്പത്ത് എന്നതു അതിന്റെ യുവതയാണെന്ന നിരീക്ഷണം ശരിവെക്കുന്നു അസ്മയുടെ ആക്ടിവിസവും ഈജിപ്തിന്റെ വിജയവും.
അസ്മ ലാംനാവർ ഇംഗ്ലീഷ് വിലാസം https://ml.wikipedia.org/wiki/Asma_Lamnawar
ഒരു അറബി നടിയും ഗായികയുമാണ് അസ്മ ലാംനാവർ (അറബിക്: أسماء لمنور; ജനനം 25 ജൂലൈ 1978 മൊറോക്കോയിലെ കാസബ്ലങ്കയിൽ ).
1995-ൽ മൊറോക്കൻ റേഡിയോയും ടിവിയും ചേർന്ന് നിർമ്മിച്ച "അംഗം" എന്ന ഫെസ്റ്റിവലിലൂടെയാണ് അവർ തന്റെ ആദ്യ ഗാനരംഗത്ത് അരങ്ങേറ്റം കുറിച്ചത്.
അവിടെ മികച്ച വ്യാഖ്യാനത്തിനുള്ള സമ്മാനം അവർ നേടി.
എന്നിരുന്നാലും 2002 വരെ തന്റെ സംഗീത ജീവിതം ആരംഭിക്കുന്നത് വൈകി.
മൊറോക്കൻ ടെലിവിഷൻ സീരിയലുകൾക്കും സിനിമകൾക്കുമായി അവർ സംഗീതം റെക്കോർഡ് ചെയ്തിട്ടുണ്ട്.
ഡെന്മാർക്കിലും സ്വീഡനിലും പ്രത്യേകിച്ച് ഈജിപ്തിലും അവർ "ഓറിയന്റൽ മൂഡ്" എന്ന സംഘത്തോടൊപ്പം പര്യടനം നടത്തി.
അവരുടെ ആദ്യ ആൽബം "ناري" ("ഫിയറി") 2002-ൽ പുറത്തിറങ്ങി.
[ "شي عادي" ("സംതിംഗ് നോർമൽ") ആർട്ട്-ജസീറ സൗദി അറേബ്യ 2005-ൽ പുറത്തിറക്കി.
അതേ വർഷം തന്നെ അബുവിനൊപ്പം അവർ ഒരു ഡ്യുയറ്റ് പാടി.
അവർ 2008-ൽ റൊട്ടാനയുമായി ഒപ്പുവച്ചു അതേ വർഷം തന്നെ അവർക്കൊപ്പം "من هنا لبكره" ("മെൻ ഹിന എൽ ബുഖ്‌റ") ഒരു ആൽബം പുറത്തിറക്കി.
2010-ൽ റൊട്ടാനയ്‌ക്കൊപ്പം മറ്റൊരു ആൽബം (റൂഹ്) പുറത്തിറങ്ങി.
റൊട്ടാന നിർമ്മിച്ച സബിയ എന്ന ആൽബം അസ്മ 2017 ൽ പുറത്തിറക്കി.
അവലംബം പുറംകണ്ണികൾ അസ്മ ലാംനാവർ ഇൻസ്റ്റാഗ്രാമിൽ അസ്മ ലാംനാവർ ഫേസ്‌ബുക്കിൽ
അസ്റ്റാറ്റോതിലാപ്പിയ ബർട്ടോണി ഇംഗ്ലീഷ് വിലാസം https://ml.wikipedia.org/wiki/Astatotilapia_burtoni
സിക്ക്ലിഡി കുടുംബത്തിലെ ഒരു മത്സ്യമാണ് അസ്റ്റാറ്റോതിലാപ്പിയ ബർട്ടോണി .
ബുറുണ്ടി , റുവാണ്ട , ടാൻസാനിയ , സാംബിയ എന്നിവിടങ്ങളിൽ ഇത് കാണപ്പെടുന്നു.
Media related to Haplochromis burtoni at Wikimedia Commons Ntakimazi, G. 2005.
Haplochromis burtoni .
അന്തരമാർഗം
രാഗങ്ങളുമായി ബന്ധപ്പെട്ട ത്രയോദശലക്ഷണങ്ങളിൽ ഒന്നാണ് അന്തരമാർഗം .
ഗാനാലാപനത്തിൽ രാഗച്ഛായയ്ക്ക് പൂർണതവരുത്തുവാൻ വേണ്ടി അന്യസ്വരം ചേർക്കുന്ന രീതി.
ഒരു രാഗത്തിന്റെ സ്വരഘടനയിൽ അതുമായി ബന്ധമില്ലാത്ത മറ്റൊരു സ്വരം ചേർക്കുകയോ അടിസ്ഥാനമായ രാഗഘടനയിൽ മറ്റൊരു രാഗച്ഛായതന്നെ കടത്തിവിടുകയോ ചെയ്യുന്നതും ഇക്കൂട്ടത്തിൽ പെടും.
ഇത് അപൂർവം ചില രാഗങ്ങളിൽ മാത്രമേ സാധ്യമാകൂ.
ഈ രീതി ആലാപനസൌകുമാര്യം വർധിപ്പിക്കുന്നതും ന്യായീകരിക്കത്തക്കതുമായിരിക്കണം.
മൌലികരാഗത്തിന്റെ അന്തഃസത്തയ്ക്ക് ഊനം സംഭവിക്കുകയുമരുത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരമാർഗം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തഃസ്രാവീ വ്യൂഹം ഇംഗ്ലീഷ് വിലാസം https://ml.wikipedia.org/wiki/Endocrine_system
മനുഷ്യനുൾപ്പെടെ , നട്ടെല്ലുള്ള ജീവികളിലെ പ്രധാന അംഗവ്യൂഹങ്ങളിൽ ഒന്നാണു് അന്തഃസ്രാവീ വ്യൂഹം (Endocrine system ) .
ഇവയ്ക്ക് സ്രവങ്ങളെ ആവശ്യമുള്ളിടത്ത് എത്തിക്കുവാൻ നാളികളില്ല.
ഇവയുടെ സ്രവങ്ങൾ രക്തത്തിൽ കലരുകയോ ആമാശയത്തിൽ പതിക്കുകയോ ചെയ്യുന്നു.
പീയൂഷഗ്രന്ഥി , തൈറോയ്ഡ് ഗ്രന്ഥി , പാരാതൈറോയ്ഡുകൾ, പാൻക്രിയാസിലെ ഐലറ്റ്സ് ഒഫ് ലാംഗർഹാൻസ് , അധിവൃക്കഗ്രന്ഥികൾ , ലൈംഗിക ഗ്രന്ഥികൾ എന്നിവയാണ് പ്രധാന അന്തഃസ്രാവികൾ
rakthathil kalarnn sanjharikunnathinal hormonukal shareerathil allayidathum ethicherunnund ennnal oro hormonum prethyeka grahikalulla goshangrhalilmathreme preverthikuykayolllu  hormonu kalk preverthikan kaziyunna  a goshanghalann avayude laksha goshanghal
athath grahikalulla goshanghalku mathreme athath  hormonukale sekarikan kaziyo.oro hormone thanmathreyum   grahiyumayi baandich hormone-grahi samyuktham rupapedunnu ithine thudarnn ghoshathinakath rasandikal prevarthana kshamamavukayum  kosha preverthanaghalil mattam varukayum cheyunnu.
അന്തരഗാന്ധാരം
സപ്തസ്വരങ്ങളിൽ ഗാന്ധാരത്തിനുള്ള രണ്ടു വകഭേദങ്ങളിൽ ഒന്നാണ് അന്തരഗാന്ധാരം .
സപ്തസ്വരങ്ങൾക്കു നിർദ്ദേശിച്ചിട്ടുള്ള 12 സ്വരസ്ഥാനങ്ങൾ ഷഡ്ജം , ശുദ്ധരിഷഭം, ചതുശ്രുതിരിഷഭം, സാധാരണഗാന്ധാരം, അന്തരഗാന്ധാരം, ശുദ്ധമധ്യമം, പ്രതിമധ്യമം, പഞ്ചമം , ശുദ്ധധൈവതം, ചതുശ്രുതി ധൈവതം, കൈശികനിഷാദം, കാകളിനിഷാദം എന്നിവയാണ്.
അന്തരഗാന്ധാരത്തിന്റെ ആവൃത്തി അനുപാതം (frequency) 5/4 ആണ്.
ഷഡ്ജത്തിന്റെയും പഞ്ചമത്തിന്റെയും ഒത്തനടുവിലാണ് ഇതിന്റെ സ്ഥാനം.
അന്തരഗാന്ധാരത്തെക്കാൾ താഴെയാണ് സാധാരണഗാന്ധാരത്തിന്റെ സ്ഥാനം.
ഇതിന്റെ ആവൃത്തി അനുപാതം 6/5 ആണ്.
ശങ്കരാഭരണരാഗത്തിൽ അന്തരഗാന്ധാരവും ഖരഹരപ്രിയരാഗത്തിൽ സാധാരണ ഗാന്ധാരവും പ്രയോഗിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരഗാന്ധാരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തകവിത്ത് ഇംഗ്ലീഷ് വിലാസം https://ml.wikipedia.org/wiki/Genetic_use_restriction_technology ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
{{ {{{template}}} |1=article
 |date=
 |demospace=
 |multi= }} Plants such as an infertile cotton strain have been made in laboratories using GURT.
വിത്തുകളുടെ ബീജാങ്കുരണ ശേഷിയെ നശിപ്പിക്കാൻ കഴിവുള്ള ‘നിർമ്മിത ജനിതകം‘ ഉൾപ്പെടുത്തിയ വിത്തിനെയാണ് അന്തകവിത്ത് എന്നു വിളിക്കുന്നത്.
കാർഷിക ലോകത്തിന് ഗുണപ്രദമെന്ന രീതിയിലാണ് ഇത്തരം വിത്തുകൾ വികസിപ്പിച്ചെടുത്തതെങ്കിലും പ്രാദേശിക സസ്യജാതികളുടെ വരെ അവസാനം കുറിക്കുമെന്നാണ് അന്തകവിത്തിനെതിരേയുള്ള പ്രധാന ആരോപണം.
അമേരിക്കൻ ഐക്യനാടുകളിലെ “ഡെൽറ്റ ആൻ‌ഡ് പൈൻ ലാന്റ്” എന്ന കമ്പനിക്കുവേണ്ടി മെൽ‌വിൻ.
ജെ. ഒലിവർ, ജെ.ഇ.
ക്വിസെൻബറി, നോർമ്മ എൽ.ജി. ട്രോളിണ്ടർ, ഡി.എൽ. കിം, എന്നീ നാലു ശാസ്ത്രജ്ഞരാണ് അന്തകവിത്ത് വികസിപ്പിച്ച് പേറ്റന്റ് എടുത്തത്.
അന്തകവിത്തിന്റെ സാങ്കേതികവിദ്യ പിന്നീട് ‘മൊൺസാൻ‌ടോ‘ എന്ന ജൈവസാങ്കേതികവിദ്യാ കമ്പനി വിലകൊടുത്തു വാങ്ങി.
മൊൺസാൻ‌ടോയാണ് അന്തകവിത്തിനെ ലോകമെങ്ങും പരിചയപ്പെടുത്തിയത്.
ഇത്തരം വിത്തുകൾ ഉപയോഗിച്ചുണ്ടാകുന്ന സസ്യങ്ങളിൽ ആരോഗ്യമുള്ള വിത്തുകളുണ്ടാവും, എന്നാൽ ആ വിത്തുകൾ മുളയ്ക്കാൻ കഴിവില്ലാത്തതാ‍ണ്.
അതായത് വിത്തുകൾ ഒരു തലമുറയെ മാത്രമേ സൃഷ്ടിക്കുകയുള്ളു, രണ്ടാംതലമുറ(F2 തലമുറ) ഇത്തരം വിത്തുകളിൽ നിന്നുണ്ടാവുകയില്ല.
ഒരു അന്തക ജനിതകവും, സഹായക ജനിതകവും കടത്തിവിട്ട ഈ വിത്തുകളിൽ ഒന്നാം ഘട്ടത്തിൽ അന്തക ജനിതകം ഉറങ്ങിക്കിടക്കുന്നു.
അന്തകവിത്തിലുണ്ടായ സസ്യങ്ങളിലെ പരാഗരേണുക്കൾ മൂലമുണ്ടാകുന്ന രണ്ടാം തലമുറ വിത്തുകളെല്ലാം വന്ധ്യമാണ്.
ഇത് അന്തകവിത്ത് നടപ്പെട്ട പ്രദേശത്തെ അതേ വംശം സസ്യങ്ങളെയെല്ലാം പ്രതികൂലമായി ബാധിക്കുന്നു.
തത്ഫലമായി സസ്യങ്ങളുടെ ആകെ പ്രത്യുത്പാദന തോതിനെ ബാധിക്കുന്നു.
ചുരുങ്ങിയ ജീവിതകാലമുള്ള സസ്യങ്ങളാണെങ്കിൽ ഏതാനം വർഷങ്ങൾ കൊണ്ടു തന്നെ പ്രദേശത്തെ പരമ്പരാഗത സസ്യങ്ങൾ അപ്രത്യക്ഷമാകുമെന്നാണ് ഇന്ത്യൻ കാർഷിക ശാസ്ത്രജ്ഞനായ ഡോ. എം.എസ്. സ്വാമിനാഥനെ പോലുള്ളവർ നിരീക്ഷിക്കുന്നത്.
അതുകൊണ്ടു തന്നെ പിന്നീടെല്ലാ കാലവും കമ്പനിയുടെ കൈയിൽ നിന്നും വിത്തുകൾ കർഷകർ വാങ്ങേണ്ടിവരും.
അതുകൊണ്ടുണ്ടാകുന്ന ജൈവ അസന്തുലനവും ഭീകരമാണ്.
ഇന്ത്യയിൽ ആന്ധ്രാപ്രദേശ് തുടങ്ങിയ സംസ്ഥാനങ്ങൾ അന്തകവിത്തിനെ സ്വീകരിച്ച പ്രദേശങ്ങളാണ്.
എന്നാൽ 2005-ൽ അവർ അന്തകവിത്തിലുണ്ടായ പരുത്തി സസ്യങ്ങൾ കമ്പനി അവകാശപ്പെട്ട ഉത്പാദനശേഷി പ്രകടിപ്പിച്ചില്ലന്നും, പക്ഷേ പരമ്പരാഗത സസ്യങ്ങളെ നിർവീര്യമാക്കിയെന്നുമവകാശപ്പെട്ട് കോടതിയെ സമീപിച്ചിരുന്നു.
അന്തര മാലി ഇംഗ്ലീഷ് വിലാസം https://ml.wikipedia.org/wiki/Antara_Mali
പ്രധാനമായും ബോളിവുഡ് ചിത്രങ്ങളിൽ അഭിനയിക്കുന്ന ഒരു ഇന്ത്യൻ ചലച്ചിത്രനടിയാണ് അന്തര മാലി ( Antara Mali ( ഹിന്ദി : अंतरा माली , pronounced [ˈənt̪(ə)raː ˈmaːli] ).
അന്തര മാലി ജനിച്ചത് ഉത്തർപ്രദേശിലെ ഗജുരൗല എന്ന സ്ഥലത്താണ്.
പിതാവ് ജഗദീശ് മാലി ഒരു ഫോട്ടോഗ്രാഫറാണ്.
അന്തര മാലി തന്റെ അഭിനയ ജീവിതം തുടങ്ങുന്നത് 1999 ൽ പ്രേംകഥ എന്ന ചിത്രത്തിൽ അഭിനയിച്ചുകൊണ്ടാണ്.
ഇത് സംവിധാനം ചെയ്തത് രാം ഗോപാൽ വർമ്മയാണ് .
പിന്നീട് അന്തര മാലി രാം ഗോപാൽ വർമ്മയുടെ ചിത്രങ്ങളിൽ തുടർന്നും അഭിനയിച്ചു.
12 ജൂൺ  2009 ൽ സി.ക്യൂ മാഗസിന്റെ എഡിറ്ററായ ചെ.
കുര്യനെ വിവാഹം ചെയ്തു.
അന്തരാ ഭരതന്റെ നാട്യശാസ്ത്രത്തിൽ വികൃതഗാന്ധാരത്തിന് നല്കപ്പെട്ടിരിക്കുന്ന പേരാണ് അന്തരാ .
ഹിന്ദുസ്താനി സംഗീതത്തിലെ ധ്രുപദ്, ഖ്യാൽ, തുമ്രി മുതലായ ഗാനരൂപങ്ങൾക്ക് ആസ്ഥായി, അന്തരാ എന്നിങ്ങനെ അംഗങ്ങൾ ഉണ്ട്.
കർണാടകസംഗീതത്തിലെ കീർത്തനം, കൃതി , പദം , ജാവളി മുതലായ ഗാനരൂപങ്ങളുടെ പല്ലവി, അനുപല്ലവി എന്നിങ്ങനെയുള്ള അംഗങ്ങളുടെ സ്ഥാനമാണ് ആസ്ഥായിക്കും അന്തരായ്ക്കും ഉള്ളത്.
ആസ്ഥായി പല്ലവിക്കു സമാനമായ പ്രഥമാംഗവും അന്തരാ അനുപല്ലവിക്കു സമാനമായ ദ്വിതീയാംഗവുമാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തരാ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്തമാൻ സ്കീം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015 ഏപ്രിൽ മുതൽ തുടരുന്നു.
1921ലെ മലബാർ കലാപത്തിൽ പങ്കാളികളായ മലബാർ മുസ്‌ലിങ്ങളെ നേരിടാൻ ബ്രിട്ടീഷുകാർ പൊടിതട്ടിയെടുത്ത ഒരു കരിനിയമാമാണ് അന്തമാൻ സ്കീം എന്നറിയപ്പെടുന്നത്.
1857ലെ ഒന്നാം സ്വാതന്ത്ര സമരത്തിലെ കലാപകാരികളെ ചെയ്തപോലെ മലബാർ കലാപത്തിൽ പങ്കാളികളാവുകയോ സഹായം നൽകുകയോ ചെയ്തവരെ മുഴുവൻ ബ്രിട്ടീഷ് സാമ്രാജ്യത്തിനെതിരെ യുദ്ധം ചെയ്തു എന്ന കുറ്റം ചുമത്തി കൂട്ടമായി അന്തമാൻ നിക്കോബാർ ദ്വീപിലേക്ക് നാടുകടത്തുന്ന രീതിയായിരുന്നു പ്രസ്തുത നിയമം.
അന്തരംഗം
മുക്ത ശ്രീനിവാസൻ സംവിധാനം ചെയ്ത 1975 ലെ ഇന്ത്യൻ തമിഴ്  ചിത്രമാണ് അന്തരംഗം.
കമൽ ഹാസൻ, ദീപ ഉണ്ണിമേരി, സാവിത്രി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ജി. ദേവരാജൻ സംഗീത സ്കോറാണ് ചിത്രത്തിലുള്ളത്.
അഭിനേതാക്കൾ കമലഹാസൻ ദീപ ഉണ്ണിമേരി സാവിത്രി മേജർ സുന്ദരരാജൻ ചോ രാമസ്വാമി മനോരമ സുകുമാരി അവലംബം പുറത്തേക്കൂള്ള കണ്ണികൾ അന്തരംഗം ഇന്റർനെറ്റ് മൂവി ഡാറ്റാബേസിൽ
അന്തഃസ്രാവീസ്വാധീനം, പെരുമാറ്റത്തിൽ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Endocrine_disruptor
അന്തഃസ്രാവികൾ ഉത്പാദിപ്പിക്കുന്ന ഹോർമോണുകൾ ജീവികളുടെ പെരുമാറ്റത്തിലും വ്യക്തിത്വത്തിലും വിവിധ രീതിയിൽ സ്വാധീനം ചെലുത്തുന്നു.
ഒരു ജന്തുവിൽ ദൃശ്യമാകുന്ന ഉത്സാഹം, ആലസ്യം, ആത്മനിയന്ത്രണം മുതലായവയുടെ ഏറ്റക്കുറച്ചിൽ അതിന്റെ രക്തത്തിലുള്ള അന്തഃസ്രാവിരസങ്ങളെ കൂടി ആശ്രയിച്ചിരിക്കും.
ഒരു പ്രത്യേക അന്തഃസ്രാവി എല്ലാ ജന്തുക്കളിലും ഒരുപോലെയുള്ള മാറ്റങ്ങളാണ് വരുത്തുന്നത്.
സ്വഭാവ സവിശേഷത വിവിധ ജീവികളിൽ
പരിണാമശ്രേണിയിലെ താഴെക്കിടയിലുള്ള ജീവികളിലും അന്തഃസ്രാവികളുടെ സ്വാധീനം തെളിയിക്കപ്പെട്ടിട്ടുണ്ട്.
ഷഡ്പദങ്ങളിലെ എക്ഡൈഷ്യൽ ഗ്രന്ഥി (പടംപൊഴിക്കൽ ഗ്രന്ഥി), കോർപ്പസ് അലാറ്റം എന്നിവയും ക്രസ്റ്റേഷ്യകളിലുള്ള y-അവയവം, ആൻഡ്രോജനിക്ഗ്രന്ഥി എന്നിവയും ആ ജീവികളുടെ വിവിധ ശാരീരിക പ്രക്രിയകളെ ഗണ്യമായി സ്വാധീനിക്കാറുണ്ട്.
ഷഡ്പദങ്ങളിലെ എക്ഡൈഷ്യൽ ഗ്രന്ഥിയുടെ സ്രവമായ എക്ഡൈസോൺ എന്ന ഹോർമോൺ പ്രായപൂർത്തിയാകാത്ത ഷഡ്പദങ്ങളിൽ കടത്തിവിട്ടാൽ പ്രായപൂർത്തിയാകുമ്പോൾ മാത്രം ഉണ്ടാകുന്ന സ്വഭാവങ്ങളുടെ വളർച്ചയെ ത്വരിതപ്പെടുത്തുന്നു.
ജനനഗ്രന്ഥികളെയും ഇത് പ്രചോദിപ്പിക്കാറുണ്ട്.
ഈ ജീവികളിലെ മറ്റൊരു അന്തഃസ്രാവിയായ കോർപ്പസ് അലാറ്റം സ്രവിക്കുന്ന ജുവനൈൽ ഹോർമോണും (ജെ.എച്ച്.) അവയുടെ വിവിധ ശാരീരിക പ്രക്രിയകളെ സ്വാധീനിക്കാറുണ്ട്.
ചില ശലഭങ്ങളിൽ സംയോഗം ജെ.എച്ച്-ന്റെ പൂർണനിയന്ത്രണത്തിലാണ്.
വിവിധതരം കൊക്കൂണുകളുടെ ആവിർഭാവംപോലും ഈ ഹോർമോണിന്റെ പ്രവർത്തനത്തെ ആശ്രയിച്ചാണിരിക്കുക.
ക്രസ്റ്റേഷ്യകളിലെ y-അവയവത്തിന്റെ സ്രവം ജനനഗ്രന്ഥികളുടെ പ്രാരംഭികവളർച്ചയ്ക്ക് ഒഴിച്ചുകൂടാൻ പാടില്ലാത്തതാണ്.
ഉറയുരിക്കലിനെയും നഷ്ടപ്പെട്ട അവയവങ്ങളുടെ പുനരുത്പാദനത്തെയും ഇത് സഹായിക്കുന്നു.
ക്രസ്റ്റേഷ്യകളിലെ ആൻഡ്രോജനിക് ഹോർമോൺ ലൈംഗിക ലക്ഷണങ്ങളെ നിയന്ത്രിക്കാറുണ്ട്.
ആണിന്റെ പ്രത്യേക പെരുമാറ്റത്തെ സ്വാധീനിക്കുന്നതും ഈ ഹോർമോൺതന്നെ.